Hierdie heerlike Kersuitgawe is ’n allegaartjie met iets vir elkeen. Maak veral seker jy lees ons voorbladartikel, “Die Beker van Lewe”, wat fokus op die Nagmaal en veral die twee bekers wat in daardie laaste ure op Golgota ter sprake is – die lydensbeker wat ons Verlosser vir ons geledig het en die beker van verlossing wat ons in ruil ontvang.
Met die daardie gawe in gedagte, lees asseblief ons sendingafdeling en oorweeg dit om hulle ook met ’n skenking te seën vir Kersfees.
Lees hoe ’n gemeente in Vereeniging nie net vir ’n inkomste gesorg het vir hulle predikant nie, maar ook werk skep en ander bediening kan seën met hulle nuwe inkomste.
Dr. Elza Meyer se artikel, ‘Lewegewende Gesinne en families’; is ’n verkorte weergawe van haar kragtige boodskap wat sy by Mighty Families vir gesinne gebring het. Dawie Spies lig in sy uitstekende artikel oor rampartytjies uit, hoe ánders ’n Christen se benadering tot die partytjies en die huweliksonthaal sal wees omdat ons volgens God se liefde en standaarde leef.
Vind ook in hierdie uitgawe ’n bietjie meer uit oor die slim vrou agter boeke oor denke – dr. Caroline Leaf. Hou jouself ook op hoogte van Christen-nuus en aktuele sake deur die nuus en sendingartikels te lees.
Vir hierdie Vadersdag-uitgawe is daar natuurlik artikels vir die pa’s in ons lewens: “5 Redes om pa’s te vier”; “Die nalatenskap van ’n vader” en “Die Juwele In ’n Pa Se Lewe”. Leer met ons voorbladartikel vir prof. Gerrie Bester ’n sakeman, leraar en seun van Abba Vader, beter ken.
Daar is iets vir die vroue met Gretha Wiid se artikel, “Wanneer paartjies saam bid” en ’n uitstekende artikel oor hoe om die verslawende houvas wat videospeletjies op jou kind het, te verbreek.
Vir hierdie Moedersdag-uitgawe is daar artikels oor twee inspirerende vroue uit ons Christen-geledere: Sua du Plessis, deur wie se hande baie van die Christelike boeke wat jy lees, op die een of ander manier gegaan het, en Nina Smit een van Suid-Afrika se bemindste Christelike skrywers. Daar is ook iets vir enkelmoeders en idees vir Moedersdag vir die manne.
Lees gerus ons artikel oor kamp vir die ouer garde, “Grypskoppe is ook gaande oor kamp!” en die interessante feite oor die afgelope It’s Time Kaapstad.
Moenie Elza Meyer se treffende artikel oor die Heilige Gees se inwonende teenwoordigheid misloop nie. Daar is iets weer iets vir elkeen in hierdie uitgawe wat 23 April op die rakke sal wees. Lekker lees!
As jy It's Time Bloemfontein bygewoon het, moet jy nie die voorbladartikel, Mighty Families, misloop nie. Dit is die volgende stap ná It's Time Bloemfontein - 'n geleentheid vir gesinne as die boustene van ons nasie om versterk te word. Vind meer uit hieroor in die gesinsartikel. Vind sommer ook meer uit oor It's Time Kaapstad wat almal weer eens uitnooi om van reg oor die land in Kaapstad byeen te kom om vir die Wes-Kaap en ook vir die res van die land te bid.
Vir bruide is daar 'n heerlike artikel om jou te help met jou troudagbeplanning en pa's kan gerus die artikel, "15 Gesprekke wat 'n pa moet hê" lees vir goeie wenke vir daardie moeilike gesprekke met jou kinders.